| Balchašas |
| --- |
|  |
| Vieta | Kazachstano vėliava Kazachstanas |
| Plotas | 16996 km² |
| Kranto linijos ilgis | 2385 km |
| Kilmė | Endorheicinė |
| Vidutinis gylis | 5,8 m |
| Didžiausias gylis | 25,6 m |
| Tūris | 106 km³ |
| Įteka | Ilis, Karatalas, Aksu, Lepsa, Bijanas, Kapalas, Koksu. |
| 

Žemėlapis rodantis  vietą.Balchašas

  |
| **Koordinatės** |  46°10′0″ š. pl. 74°20′0″ r. ilg.﻿ / ﻿46.16667°š. pl. 74.33333°r. ilg.﻿ / 46.16667; 74.33333Koordinatės: 46°10′0″ š. pl. 74°20′0″ r. ilg.﻿ / ﻿46.16667°š. pl. 74.33333°r. ilg.﻿ / 46.16667; 74.33333 |
|  |
|  Vikiteka | Balchašas |

**Balchašas** (kaz. *Балқаш Көлі, Balķaš Kôli*; rus. *Озеро Балхаш*) – nenutekamas ežeras Kazachstano pietryčiuose,Balkašo-Alakolio. Tai – antras pagal dydį ežeras Vidurinėje Azijoje po Aralo jūros.

Istorija
--------

Senovėje, nuo 103 m. pr. m. e. iki 8 amžiaus, kinams Balchašas buvo žinomas kaip *Pu-Ku/Bu-Ku*. Nuo VIII amžiaus žemė į pietus nuo ežero iki Tian Šanio kalnų buvo žinoma kaip „Septynios Upės" (*Jetisu* Tiurkų kalba, *Semirečyjė* („Septynupis") rusiškai). Šioje žemėje gyveno stepių Tiurkai ir Mongolai. 1644 – 1911 metais Balchašo ežeras sudarė šiaurrytinę Rusijos sieną su Kinija, nuo 1864 m. ežeras atiteko Rusijai. Subyrėjus TSRS, 1991 m. ežeras tapo Kazachijos dalimi.

Geografinė padėtis
------------------

Lake Balkhash: NASA fotografija, nufotografuota balandžio 18 d. 2000 su SeaWiFS
Ežeras užima 16 996 km², bet kaip ir Aralo jūra, senka dėl upių vandens mažėjimo. Ežero vidutinis gylis yra 5,8 m, o didžiausias – 25,6 m. Vakarinė ežero dalis yra gėla, o rytinė druskinga (~5g/l). Jas skiria Uzynaralo sąsiauris . Maždaug 1600 km į šiaurryčius yra Baikalo ežeras. Pietiniai krantai žemi, smėlėti. Šiauriniai – uolėti. Ežeras laivuojamas.

Balchašą maitina septynios upės: Ilis, Karatalas, Aksu upė, Lepsa, Bijanas , Kapalas, Koksu.

Šalia Balchašo ežero yra šie miestai: Balchašas, Lepsai, Čiganakas, Myn-Aralas, Burubaitalas, Tasaralas, Tomaras, Krasnyj Oktiabris, Kopbirlikas, Burliu-Tobė.

Balchašas įeina į tris sritis:

* Almatos
* Džambulo
* Karagandos

Ekonomika
---------

Ilio ir Balchašo vanduo yra svarbus Kazachijos rytų ekonomikai. Prie Ilio upės veikia didelė Kapčigajaus hidroelektrinė, energija tiekiama krašto žemės ūkiui (irigacijai) ir industrijai. Balchaše išplėtota žvejyba.

Gamtinės ir politinės problemos
-------------------------------

Viena problemų – tai Ilio upės teršimas iš Kinijos teritorijos. Balchašo ežeras teršiamas dėl didėjančios urbanizacijos ir industrijos. Dėl intensyvios žvejybos ežere nyksta kai kurios žuvų rūšys, gamtosaugos organizacijoms tai kelia susirūpinimą.

Nuorodos
--------

* Informacija apie Balchašos geografiją ir biologiją Archyvuota kopija 2011-07-16 iš Wayback Machine projekto.
* Kazachų 'natcionalinis lobis' pavojuje
* JTO Gamtinės Programos detalės dėl Balchašo ežero Archyvuota kopija 2006-10-18 iš Wayback Machine projekto.
* „Centrinė Azija: Kazachstanas, gelbėtojai dirba dėl ežero išsaugojimo" 13 Kovo 2007 RadioFreeEurope/RadioLiberty
* Balchašo žemėlapis

Šaltiniai
---------

1. ↑  Soucek, Svat (2000) *A History of Inner Asia*, Princeton: Cambridge University Press, p. 22.
2. ↑   Archyvuota kopija 2011-07-16 iš Wayback Machine projekto.
3. ↑  Kawabata, Yoshiko *et al.* (March 1997) „The phytoplankton of some saline lakes in Central Asia" *International Journal of Salt Lake Research* 6(1): pp. 5-16;
4. ↑
5. ↑   Archyvuota kopija 2007-04-23 iš Archive.is projekto